ประกาศกระทรวงคมนาคมประกาศกระทรวงคมนาคมเรื่องกำหนดให้ทางพิเศษสายรามอินทรา - วงแหวนรอบนอกกรุงเทพมหานครและทางพิเศษฉลองรัชเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษพ.ศ. ๒๕๕๒[๑] ด้วยคณะรัฐมนตรีได้มีมติเมื่อวันที่๒๐ กรกฎาคม ๒๕๔๗อนุมัติในหลักการให้การทางพิเศษแห่งประเทศไทยดำเนินโครงการทางพิเศษสายรามอินทรา -วงแหวนรอบนอกกรุงเทพมหานคร โดยกำหนดอัตราค่าผ่านทางพิเศษสำหรับรถ ๔ ล้อ ในอัตรา ๔๐บาท ตลอดสาย (รวมทางพิเศษสายรามอินทรา - วงแหวนรอบนอกกรุงเทพมหานครและทางพิเศษฉลองรัช) ยกเว้นรถขาออกเมืองที่ด่าน กม. ๑๑(ด่านเก็บค่าผ่านทางพิเศษสุขาภิบาล ๕ - ๒) และด่านรามอินทรา(ด่านเก็บค่าผ่านทางพิเศษรามอินทรา ๑) เก็บค่าผ่านทางพิเศษ ๒๐ บาทและต่อมาคณะกรรมการการทางพิเศษแห่งประเทศไทย ในคราวประชุมครั้งที่ ๑๔/๒๕๕๑เมื่อวันที่ ๒๕ ธันวาคม ๒๕๕๑ได้พิจารณากำหนดอัตราค่าผ่านทางพิเศษของทางพิเศษสายรามอินทรา -วงแหวนรอบนอกกรุงเทพมหานคร และทางพิเศษฉลองรัช ตามมาตรา ๑๙แห่งพระราชบัญญัติการทางพิเศษแห่งประเทศไทย พ.ศ. ๒๕๕๐ฉะนั้นอาศัยอำนาจตามความในมาตรา ๕ และมาตรา ๓๙ แห่งพระราชบัญญัติการทางพิเศษแห่งประเทศไทยพ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งรัฐธรรมนูญแห่งราชอาณาจักรไทย มาตรา ๒๙ ประกอบมาตรา ๓๔ บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงคมนาคมเรื่อง กำหนดให้ทางพิเศษสายรามอินทรา - วงแหวนรอบนอกกรุงเทพมหานครและทางพิเศษฉลองรัช เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ.๒๕๕๒ข้อ ๒ ประกาศกระทรวงคมนาคมนี้ให้ใช้บังคับตั้งแต่วันที่๒๓ มีนาคม พ.ศ. ๒๕๕๒ เป็นต้นไปข้อ ๓ ให้ยกเลิกประกาศกระทรวงมหาดไทย เรื่องกำหนดให้ทางพิเศษสายรามอินทรา - อาจณรงค์ เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษฉบับลงวันที่ ๑๐ สิงหาคม พ.ศ. ๒๕๔๔ข้อ ๔ ให้ทางพิเศษสายรามอินทรา -วงแหวนรอบนอกกรุงเทพมหานคร และทางพิเศษฉลองรัช เป็นทางต้องเสียค่าผ่านทางพิเศษข้อ ๕ ให้รถตามบัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคมนี้เป็นรถที่ต้องเสียค่าผ่านทางพิเศษข้อ ๖ ให้รถตามบัญชีประเภทของรถที่ได้รับยกเว้นค่าผ่านทางพิเศษท้ายประกาศกระทรวงคมนาคมนี้เป็นรถที่ได้รับการยกเว้นค่าผ่านทางพิเศษข้อ ๗ ค่าผ่านทางพิเศษไม่เกินอัตราค่าผ่านทางพิเศษท้ายประกาศกระทรวงคมนาคมดังต่อไปนี้(๑)บัญชีอัตราค่าผ่านทางพิเศษหมายเลข ๑ สำหรับผู้ใช้ทางพิเศษสายรามอินทรา -วงแหวนรอบนอกกรุงเทพมหานคร และทางพิเศษฉลองรัช(๒)บัญชีอัตราค่าผ่านทางพิเศษหมายเลข ๒ สำหรับผู้ใช้ทางพิเศษสายรามอินทรา -วงแหวนรอบนอกกรุงเทพมหานคร และทางพิเศษฉลองรัชที่ด่านเก็บค่าผ่านทางพิเศษรามอินทรา ๑ และด่านเก็บค่าผ่านทางพิเศษสุขาภิบาล ๕ - ๒ข้อ ๘ ผู้ใช้รถบนทางพิเศษต้องเสียค่าผ่านทางพิเศษตามอัตราที่ประกาศโดยความเห็นชอบของคณะกรรมการการทางพิเศษแห่งประเทศไทย ณสถานที่จัดเก็บตามที่การทางพิเศษแห่งประเทศไทยกำหนดประกาศ ณ วันที่ ๑๑กุมภาพันธ์ พ.ศ. ๒๕๕๒โสภณ ซารัมย์รัฐมนตรีว่าการกระทรวงคมนาคม[เอกสารแนบท้าย]๑.บัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคม เรื่องกำหนดให้ทางพิเศษสายรามอินทรา - วงแหวนรอบนอกกรุงเทพมหานคร และทางพิเศษฉลองรัชเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษ พ.ศ. ๒๕๕๒๒.บัญชีประเภทของรถที่ได้รับการยกเว้นค่าผ่านทางพิเศษท้ายประกาศกระทรวงคมนาคม เรื่องกำหนดให้ทางพิเศษสายรามอินทรา - วงแหวนรอบนอกกรุงเทพมหานคร และทางพิเศษฉลองรัชเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางทางพิเศษและอัตราค่าผ่านทางพิเศษ พ.ศ. ๒๕๕๒๓.บัญชีอัตราค่าผ่านทางพิเศษ ท้ายประกาศกระทรวงคมนาคม เรื่องกำหนดให้ทางพิเศษสายรามอินทรา - วงแหวนรอบนอกกรุงเทพมหานคร และทางพิเศษฉลองรัชเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษพ.ศ. ๒๕๕๒๔.บัญชีอัตราค่าผ่านทางพิเศษ ท้ายประกาศกระทรวงคมนาคม เรื่องกำหนดให้ทางพิเศษสายรามอินทรา - วงแหวนรอบนอกกรุงเทพมหานคร และทางพิเศษฉลองรัชเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษพ.ศ. ๒๕๕๒(ดูข้อมูลจากภาพกฎหมาย)ปริยานุช/จัดทำ๒ มีนาคม ๒๕๕๒โชติกานต์/ปรับปรุง๒๕ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๓๒ ง/หน้า ๑๘/๒๗ กุมภาพันธ์ ๒๕๕๒